
În temeiul art. 14, al. 1, art. 15 și 21 din  Legea privind lista electorală unică (”Monitorul Oficial al Republicii Serbia“, nr. 104/09 și 99/11), punctele 9 și 10 din Instrucțiunile pentru implementarea Legii privind lista electorală unică („Monitorul Oficial al Republicii Serbia“, nr. 15/12, 88/18, 67/20, 40/21 și 90/21 și 16/22) și a Hotărârii  cu pivire la convocarea alegerilor pentru deputații populari („Monitorul Oficial al RS” 95/2023) Administrația comunei Alibunar, publică următorul 

AVIZ CU PRIVIRE LA VERIFICAREA LISTEI ELECTORALE UNICE 
PENTRU TERITORIUL COMUNEI ALIBUNAR

Parte a listei electorale unice pentru teritoriul comunei Alibunar, în temeiul căreia pe 17 decembrie 2023 vor avea loc alegerile pentru deputații populari ai Adunării Populare ale Republicii Serbia, afișată la Administrația comunei Alibunar – Departamentul pentru administrație generală și starea civică, Alibunar, str. Trg slobode 4, în sala cu ghișeuri.
Verificarea unei părți a Listei electorale unice se face prin intermediul unui echipament informatic prin introducerea numărului unic de identificare personală al cetățeanului pentru a verifica dacă este înscris pe lista electorală și dacă datele introduse sunt corecte. 
Cetățenii pot verifica lista electorală în fiecare zi între orele 07:00 și 15:00 și pot depune cereri de înscriere, ștergere, modificare, completare sau rectificare a datelor în lista electorală până la 1 decembrie 2023, ora 24.00, în urma căreia lista electorală se va încheia. Solicitările de înscriere, ștergere, modificare, completare sau rectificare a datelor în lista electorală se depun la Administrația comunei Alibunar. 
De la anunțarea listei electorale, solicitantul listei electorale sau o persoană împuternicită de aceasta are dreptul de a verifica și de a depune cerere de modificare a listei electorale, conform aceleiași proceduri pe care le au și ceilalți cetățeni.
În urma încheierii listei electorale din 2 până la 13 decembrie 2023, ora 24.00 (cel târziu 72 de ore înainte de desfășurarea alegerilor) cererile de modificare în lista electorală unică se pot depune Ministerului Administrației de Stat și Autoguvernării Locale direct sau prin Administrația comunale a comunei Alibunar, în dependență de locul de domiciliu. 
De la convocarea alegerilor și cel târziu cinci zile până la data încheierii listei electorale, adică de la 25 noiembrie 2023, ora 24.00 cetățenii pot depune cereri  cu informația că vor vota în dependență de domiciliul lor în țară (locul de votare ales).
În procedura de verificare a listei electorale, persoana împuternicită pentru actualizarea listei electorale și  persoana pentru realizarea suportului tehnic sunt obligate să acționeze în conformitate cu Legea de protecția datelor cu caracter personal.
Verificarea Listei electorale unice se poate face și pe cale electronică pe site-ul oficial al Ministerului Administrației de Stat și Autoguvernării Locale www.mduls.gov.rs/registri/jedinstveni-biracki-spisak, prin introducerea codului numeric personal și nr. cărții de identitate, sau numărului din pașaport. 

